Urve Kilk
Urve Kilk (sündinud 5. detsembril 1937 Misso vallas) on eesti õpetaja ja rahvatantsupedagoog. Urve Kilk on lõpetanud 1955. aastal Kohtla-Järve 1. Keskkooli. Seejärel õppis ta Tartu Riiklikus Ülikoolis eesti keelt ja kirjandust ja lõpetas ülikooli 1960. aastal. 1964. aastast töötas ta Järve Gümnaasiumis eesti keele ja kirjanduse õpetajana. Õpetajatöö kõrvalt on ta juhendanud rahvatantsurühmi ning korraldanud ülevirumaalisi laulu- ja tantsupidusid. Ta on olnud üleriigiliste tantsupidude liigijuht ja assistent.